Úradný vestník L 190 , 23/07/1999 S. 0032 - 0035



Rozhodnutie Komisie z 2. júla 1999, ktorým sa mení a dopĺňa rozhodnutie 94/269/ES ustanovujúce osobitné podmienky, riadiace dovozy produktov rybolovu pochádzajúcich z Kolumbie (oznámené pod číslom dokumentu C(1999) 1826) (Text s významom pre EHP) (1999/486/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991 o zdravotných podmienkach pre produkciu a uvádzanie produktov rybolovu [1]na trh naposledy zmenenú a doplnenú smernicou 97/79/ES [2], najmä na jej článok 11, (1) keďže článok 1 rozhodnutia Komisie 94/269/ES z 8. apríla 1994 ustanovujúceho osobitné podmienky, ktorými sa riadia dovozy produktov rybolovu a akvakultúry pochádzajúcich z Kolumbie [3]naposledy zmeneného a doplneného rozhodnutím 96/31/ES [4], ktoré stanovuje, že Ministerio de Salud – División de Alimentos je príslušným orgánom v Kolumbii pre overovanie a potvrdzovanie zhody produktov rybolovu a akvakultúry s požiadavkami smernice 91/493/EHS; (2) keďže, po reštrukturalizácii Kolumbijského hnutia boli právomoci v oblasti vydávania osvedčenia o zdravotnej neškodnosti prevedené z Ministerio de Salud – División de Alimentos na Instituto Nacional de Vigilancia de Medicamentos y Alimentos (Invima) a tento nový orgán dokáže účinne overovať uplatňovanie platných zákonov; keďže, z tohto dôvodu je nevyhnutné upraviť poverenie príslušného orgánu vymenovaného Komisiou v rozhodnutí 94/269/ES; (3) keďže je vhodné zosúladiť znenie rozhodnutia 94/269/ES so znením nedávno prijatých rozhodnutí Komisie ustanovujúcich osobitné podmienky, ktorými sa riadia dovozy produktov rybolovu a akvakultúry pochádzajúcich z určitých tretích krajín; (4) keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 94/269/ES sa mení a dopĺňa takto: 1. Článok 1 sa nahrádza takto: "Článok 1 Instituto Nacional de Vigilancia de Medicamentos y Alimentos (Invima) je príslušným orgánom v Kolumbii pre overovanie a potvrdzovanie zhody produktov rybolovu a akvakultúry s požiadavkami smernice 91/493/EHS." 2. Článok 2 sa nahrádza takto: "Článok 2 Produkty rybolovu a akvakultúry pochádzajúce z Kolumbie musia spĺňať tieto podmienky: 1. každá zásielka musí byť sprevádzaná očíslovaným originálom osvedčenia o zdravotnej neškodnosti, riadne vyplneným, podpísaným, s uvedeným dátumom a pozostávajúcim z jediného listu v súlade so vzorom v prílohe A; 2. produkty musia pochádzať zo schválených prevádzok, výrobných plavidiel alebo chladiarenských skladov, alebo zaregistrovaných mraziarenských plavidiel uvedených v prílohe B; 3. s výnimkou prípadu zmrazených produktov rybolovu voľne uložených a určených na výrobu konzervovaných potravín, všetky balenia musia byť nezmazateľne označené slovom "Kolumbia" a schvaľovacím/registračným číslom prevádzky, výrobného plavidla, chladiarenského skladu alebo mraziarenského plavidla, z ktorého produkty pochádzajú." 3. Príloha A sa nahrádza prílohou k tomuto rozhodnutiu. Článok 2 Toto rozhodnutie je adresované členským štátom. V Bruseli 2. júla 1999 Za Komisiu Franz Fischler člen Komisie [1] Ú. v. ES L 268, 24. 9. 1991, s. 15. [2] Ú. v. ES L 24, 30. 1. 1998, s. 31. [3] Ú. v. ES L 115, 6.5.1994, s. 38. [4] Ú. v. ES L 9, 12.1.1996, s. 6. -------------------------------------------------- PRÍLOHA " PRÍLOHA A +++++ TIFF +++++ +++++ TIFF +++++ " --------------------------------------------------